इजराइल-ईरान संघर्ष मई 2018
मई 2018 इजरायल-ईरान संघर्ष सीरिया में इजरायल और ईरानी बलों के बीच एक सैन्य टकराव था। इजरायल वर्ष 2013 के आरंभ से सीरियाई सरकार के सैन्य अड्डों के खिलाफ हवाई हमलों का संचालन कर रहा है। 10 मई 2018 को इजरायली सेना ने कहा कि सीरिया में ईरानी सेना ने पश्चिमी गोलान हाइट्स पर इजरायली सेना के खिलाफ 20 रॉकेट लॉन्च किए। इज़राइल रक्षा बल (आईडीएफ) के अनुसार कुछ मिसाइलों को इज़राइल के आयरन डोम सिस्टम द्वारा रोक दिया गया था, जबकि कुछ सीरियाई क्षेत्र में ही गिर गयी थीं। इसके बाद, इजराइल ने सीरिया में ईरानी सैन्य अड्डों पर हमलें किये, जिसे ऑपरेशन हाउस ऑफ कार्ड्स (हिब्रू: מבצע בית הקלפים) कहा जाता है। ईरान ने इजराइल के दावों से इंकार कर दिया, जिसमें कहा गया था कि उसने न तो इजराइल के खिलाफ रॉकेट लॉन्च किये थे। और न ही सीरिया में कोई सैन्य आधार था।